《漫兴》
元代·郭翼

三月既望出北郭，草堂樽俎特风流。戴花一任巾帻岸，酌酒且将车辖投。

肮脏倚门徒自惜，慵疏与世岂无谋。青春正好莫嫌晚，取次习家池上游。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。